1. Αναφέρατε 5 παραδείγματα παροχής πρωτοβάθμιας φροντίδας υγείας στους κατοίκους της περιοχής συγκεκριμένο ΚΥ.
* παροχή επείγουσας φροντίδας σε παθολογικά και χειρουργικά περιστατικά (συρραφή θλαστικού τραύματος, διαχείριση ασθενή με γαστρεντερίτιδα)
* διενέργεια αντιγριππικού εμβολιασμού
* διαχείριση ασθενή με σακχαρώδη διαβήτη (παρακολούθηση συμμόρφωσης στη λήψη της αντιδιαβητικής αγωγής, εκπαίδευση / εποπτεία στα προτεινόμενα προγράμματα άσκησης και διατροφής, εκπαίδευση στην χρήση ινσουλίνης, μέτρηση γλυκοζυλιωμένης αιμοσφαιρίνης)
* μαθήματα θηλασμού σε επίτοκες γυναίκες
* προγράμματα αγωγής υγείας και πρόληψης σε μαθητές (εκπαίδευση στην υγιεινή των χεριών)
* συνταγογράφηση
1. Αναφέρατε τις υπηρεσίες κοινωνικής φροντίδας που διαθέτει συγκεκριμένο ΚΥ.

Το συγκεκριμένο ΚΥ στελεχώνεται από δύο κοινωνικούς λειτουργούς που ασχολούνται με τη διασύνδεση των ενδιαφερόμενων ληπτών υπηρεσιών υγείας με τις κοινωνικές υπηρεσίες του δήμου ή της περιφέρειας, την εκκλησία και με δημόσιες δομές και υπηρεσίες. Έργο τους αποτελεί επίσης η ενημέρωση και συμμετοχή στη διαδικασία λήψης επιδομάτων, η διαχείριση περιστατικών ενδοοικογενειακής βίας καθώς επίσης η διαχείριση των αστέγων δημοτών που πάσχουν από χρόνια νοσήματα ψυχικής υγείας. Μαζί με την νοσηλευτική υπηρεσία συμμετείχαν σε τηλεφωνική γραμμή ψυχοκοινωνικής υποστήριξης ασθενών και περιβάλλοντος με COVID 19.

1. Αναφέρατε τους τρόπους με τους οποίους το ΚΥ παρέχει αγωγή και προαγωγή υγείας στους κατοίκους της περιοχής.
* Το ΚΥ σχεδιάζει και οργανώνει παρεμβάσεις αγωγής και προαγωγής της υγείας στο μαθητικό πληθυσμό της πρωτοβάθμιας και δευτεροβάθμιας εκπαίδευσης με θεματολογία: την εκπαίδευση σε δεξιότητες παροχής Πρώτων Βοηθειών, την ασφαλή πλοήγηση στο διαδίκτυο, την πρόληψη του εθισμού στο κάπνισμα και τη σωστή διατροφή. Αντίστοιχα προγράμματα έχουν πραγματοποιηθεί για τους εκπαιδευτικούς και τα μέλη των συλλόγων γονέων.
* Επίσης εφάρμοσε ένα οριζόντιο πρόγραμμα για την σωστή χρήση της μάσκας, την αντισηψία των χεριών και την τήρηση των φυσικών αποστάσεων σε όλους τους μαθητές των δημοτικών σχολείων του πληθυσμού ευθύνης του. Το πρόγραμμα πραγματοποιήθηκε σε 1.200 μαθητές και εκπαιδευτικούς τον Ιούνιο του 2020 και επαναλήφθηκε το 9ο και 10ο /2020 στο πλαίσιο της λήψης μέτρων για την προστασία από την λοίμωξη από covid 19.
* Προγράμματα για τη διαχείριση της ΧΑΠ σε συνεργασία με την Πνευμονολογική Εταιρεία, με την κινητή της μονάδα για τη διενέργεια σπιρομετρήσεων στον πληθυσμό που πληρούσε τα κριτήρια συμμετοχής στον έλεγχο (>50 ετών, καπνιστές, κ.α)
* Παρέμβση για την μέτρηση των παραγόντων καρδιαγγειακού κινδύνου σε παραγωγικό πληθυσμό (εστίαση σε προσωπικό των σωμάτων ασφαείας, πυροσβεστικού σώματος, λιμενικών κ.α). Μετά τη λήψη των αποτελεσμάτων ενημέρωση για υγιεινοδιαιτητικές αλλαγές.
* Εκπαίδευση μελών αθλητικών συλλόγων σε δεξιότητες παροχής πρώτων βοηθειών και τη χρήση αυτόματου εξωτερικού απινιδιστή.
* Προγράμματα στα ΚΑΠΗ με θέματα αναφορικά με τη διαχείριση του πένθους, τις ανοϊκές διαταραχές και την υποστήριξη των φροντιστών πασχόντων από χρόνια νοσήματα.
1. Αναφέρατε τη συμβολή του ΚΥ στην πρόληψη.

Το ΚΥ οργανώνει μαθήματα στο γενικό πληθυσμό με θεματολογία σχετικά με τα χρόνια νοσήματα (ΑΥ, ΧΑΠ, ΣΔ, κ.α) αλλά και καθημερινά στα ιατρεία χρονίων νοσημάτων οι νοσηλευτές εκπαιδεύουν τους λήπτες των υπηρεσιών υγείας αναφορικά με την ορθή χρήση των φαρμακευτικών σκευασμάτων και τον προγραμματισμό των ιατρικών εξετάσεών τους. Σε συνεργασία με τον σύλλογο «Πεταλούδα» πραγματοποιήθηκαν ενημερωτικές ομιλίες και μέτρηση της οστικής πυκνότητας (σε άτομα βάση κριτηρίων) για την πρόληψη της οστεοπόρωσης. Επίσης στο συγκεκριμένο ΚΥ πραγματοποιείται από νοσηλευτές και κοινωνικούς λειτουργούς ιατρείο νοητικής ενδυνάμωσης για την πρόληψη της άνοιας (δευτερογενής πρόληψη). Επιπλέον στην αρχή κάθε σχολικού έτους διενεργούνται σωματομετρήσεις καθώς και έλεγχος των βιβλιαρίων των μαθητών της πρωτοβάθμιας εκπαίδευσης. Επίσης οργάνωση μαθημάτων και δράσεων για τα οφέλη της άσκησης και την μη χρήση προϊόντων καπνού με έμφαση στο θετικό πρόσημο της ¨καλής υγείας¨.

1. Αναφέρατε τους τρόπους με τους οποίους το κέντρο υγείας συμβάλλει σε εκπαιδευτικές διαδικασίες του προσωπικού και γενικότερα των επαγγελματιών υγείας.
* Διευκόλυνση και παρότρυνση του προσωπικού για συνεχιζόμενη εκπαίδευση, παρακολούθηση συνεδρίων, εκπόνηση ερευνητικών εργασιών στο περιβάλλον της ΠΦΥ και στο πλαίσιο φοίτησης σε ΜΠΣ. Η ΠΦΥ, η Κοινοτική Νοσηλευτική, η Δημόσια Υγεία, η ΚΑΡΠΑ, η ψυχική υγεία και η διοίκηση υπηρεσιών υγείας αποτελούν τα σημεία ενδιαφέροντος και εξειδίκευσης. Στήριξη του προσωπικού για παρακολούθηση προγραμμάτων στο ΙΝΕΠ και συνεργασίες μεταξύ των επαγγελματιών υγείας σε εργασίες επιστημονικού ενδιαφέροντος.
* Στον χώρο του ΚΥ υλοποιούνται ενδουπηρεσιακά μαθήματα, είτε εστιασμένα σε νεότερες εξελίξεις στην ιατρική / νοσηλευτική επιστήμη ή και στη διαχείριση διοικητικών και λοιπών θεμάτων. Ενδεικτική θεματολογία αυτών είναι οι εξελίξεις σχετικά με τα εμβόλια και τους εμβολιασμούς (πνευμονιόκοκου, μηνιγγίτιδας), η διαχείριση των συγκρούσεων στο χώρο εργασίας αλλά και η οργανωσιακή κουλτούρα με την ποιότητα των παρεχόμενων υπηρεσιών υγείας. Επίσης η διαχείριση νέων σκευασμάτων (χορήγηση βιολογικών παραγόντων) αλλά και η περιοποίηση ελκών και κατακλίσεων.
* Γίνεται πρόσκληση σε όλα τα τμήματα να προετοιμάσουν και να παρουσιάσουν στο πλαίσιο των ενδουπηρεσιακών εκπαιδεύσεων, θεμάτων προς ενημέρωση όλων.
* Συνεργασία με το Δίκτυο Αγωγής Υγείας και Πρόληψης της 2ης ΥΠΕ σε σεμιναριακού τύπου μαθήματα σχετικά με τις τεχνικές παρουσιάσεων, την εκπαίδευση ενηλίκων, τη λειτουργία των ομάδων, την προσέγγιση των εφήβων, την διαπολιτισμική αγωγή υγείας, κ.α.
1. Αναφέρατε τις ιατρικές ειδικότητες που μπορούν να λειτουργούν σε συγκεκριμένο ΚΥ.

Γενικής Ιατρικής, παθολόγος, παιδίατρος, γυναικολόγος, ακτινολόγος, ορθοπεδικός, βιοπαθολόγος, δερματολόγος, οδοντίατρος.

1. Αναφέρατε τη σύνθεση του νοσηλευτικού προσωπικού του ΚΥ.

Στη δύναμη του Γραφείου Νοσηλευτικής Υπηρεσίας του ΚΥ ανήκουν και εργάζονται 10 μόνιμοι νοσηλευτές ΤΕ, 2 επικουρικοί νοσηλευτές (ΠΕ, ΤΕ), 3 βοηθοί νοσηλευτών (με τρίμηνες μετακινήσεις από νοσοκομεία), 4 άτομα βοηθητικό υγειονομικό προσωπικό (μετακινήσεις από νοσοκομείο) και μία μαία. Στη νοσηλευτική υπηρεσία δεν ανήκει η επισκέπτρια υγείας η οποία ανήκει στο Γραφείο Κοινωνικής Φροντίδας σύμφωνα με τον οργανισμό του ΚΥ.

1. Επείγον περιστατικό μεταφέρεται στο ΚΥ στις 12 το βράδυ. Περιγράψτε συνοπτικά τον τρόπο αντιμετώπισης του: α) μη σοβαρό περιστατικό αντιμετωπίζεται και φεύγει και β) σοβαρό περιστατικό (παροχή πρώτων βοηθειών και διακομιδή του πως ,με τι, που…).

α) Μη σοβαρό περιστατικό που προσέρχεται στο ΚΥ στις 12 το βράδυ π.χ κολικός νεφρού. Ο ασθενής μπαίνει στο χώρο των ιατρείων, γίνεται λήψη των ΖΣ και εξετάζεται. Με το stick ούρων πιστοποιείται η μικροαιματουρία και τίθεται η διάγνωση. Γίνεται ανακουφιστική αγωγή για να υφεθεί ο πόνος και παραμένει στη βραχεία νοσηλεία μέχρι να ιαθούν τα συμπτώματα. Στη συνέχεια δίνονται οδηγίες για την επομένη ημέρα, για συνταγογράφηση υπερηχογραφήματος και φαρμακευτικής αγωγής.

β) Ένα σοβαρό περιστατικό π.χ τροχαίο στις 12 το βράδυ. Ο ασθενής μεταφέρεται με το ΕΚΑΒ στο ΚΥ. Ακολουθείται το πρωτόκολλο ABS, γίνεται λήψη ΖΣ, εκτιμάται η κατάστασή του, αφαιρούνται τα ρούχα του για αποκάλυψη τυχόν λοιπών μη ορατών τραυμάτων. Γίνεται έλεγχος ενεργούς αιμορραγίας αν υπάρχει, τοποθετείται φλεβική γραμμή, αυχενικό κολάρο, ρινική κάνουλα για παροχή οξυγόνου, ουροκαθετήρας, διατηρείται ζεστός είτε με ηλεκτρική κουβέρτα είτε με κουβέρτα αλουμινίου και γίνεται επικοινωνία με το εφημερεύον νοσοκομείο για την εκεί διακομιδή του. Αφού ενημερωθεί το εφημερεύον νοσοκομείο, πραγματοποιείται κλήση στο ΕΚΑΒ για συμβατικό ασθενοφόρο ή μονάδα, ανάλογα με τη βαρύτητα του περιστατικού. Ανάλογα με την μηχανική των ταυματισμών, πολυτραυματίας ή με ΚΕΚ διακομίζεται συνοδεία του εφημερεύοντος ιατρού.